Fietsrit eindig tragies vir Kaapstad-tienersVolgens Pieter Rossouw, woordvoerder van ER24, het die voorval by die kruising in Whitestraat in Retreat plaasgevind. Foto: ER24 Twee tienerseuns is Woensdag by ŉ kruising in Kaapstad deur ŉ trein getref. Volgens Pieter Rossouw, woordvoerder van ER24, het die voorval by die kruising in Whitestraat in Retreat plaasgevind. “Die twee seuns het na bewering op ŉ fiets gery en het blykbaar nie die aankomende trein gesien toe hulle die spoor wou oorsteek nie,” het Rossouw gesê. Rossouw het gesê een van die seuns het ernstige kopbeserings opgedoen. “Ongelukkig was daar niks wat paramedici vir hom kon doen nie en is hy op die toneel dood verklaar,” het hy gesê. Die ander seun het kritieke beserings opgedoen, insluitend verskeie beenbreuke en kopbeserings. Hy is behandel en deur ER24 na die Grootte Schuur Hospitaal geneem vir verdere behandeling. Die polisie ondersoek die voorval.